KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. január 11–i rendkívüli ülésére)


[bookmark: _Hlk132285338]TÁRGY: 		A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA


A Magyar Államkincstár által kiadott tájékoztató szerint, a pedagógusok új életpályájáról szóló 2023. évi LII. törvény alapján 2024 január 1. napjától köznevelési foglalkoztatotti jogviszonyba kerülnek az addig közalkalmazotti jogviszonyban foglalkoztatott pedagógusok, melynek következtében – a törzskönyvi nyilvántartást érintően – változások adódnak, ezért az érintett Intézmények Alapító Okiratait módosítani szükséges.

Jelen módosítás az Alapító Okiratok 5.1 és 5.2 pontjait érinti, az előterjesztés mellékletét képező alapító okirat és módosító okirat szerint.

A módosításokat az államháztartásról szóló törvény végrehajtására kiadott 368/2011 (XII.31.) Korm. rendelet 167/C. § (5) bekezdése szerint határidőbe be kell nyújtani a törzskönyvi nyilvántartásba. A határidő 2024. január 15. napja. A közigazgatási szabályszegések szankcióról szóló 2017. évi CXXV. törvény alapján a törzskönyvi nyilvántartásba vételt határidőre be nem nyújtó irányító szerveket bírsággal kell sújtani. 

A fentiek alapján javaslom, hogy a Képviselő-testület a Kiskőrösi Óvodák alapító okiratot módosító okiratát, valamint az alapító okiratának módosítását a határozat-tervezet 1-2. számú mellékletében foglaltak szerint fogadja el.


Kiskőrös, 2024. január 09.


                                                                               		   Domonyi László s.k.,
                                                                                   		          polgármester





HATÁROZAT-TERVEZET


A Képviselő-testület

1. A Kiskőrösi Óvodák alapító okiratát a határozat-tervezet 1. melléklete szerinti tartalommal módosítja.

2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására. 


Felelős: 	polgármester
Határidő: 	azonnal
